**Cesar ja Rosalie** (ransk. *César et Rosalie*; ital. *È simpatico, ma gli romperei il muso*; saks. *César und Rosalie*) on vuonna 1972 ensi-iltansa saanut Claude Sautetin ohjaama ranskalais-italialais-länsisaksalainen romanttinen draamakomediaelokuva, jonka pääosia näyttelevät Yves Montand, Romy Schneider ja Sami Frey. Elokuvan käsikirjoituksen laativat Sautet ja Jean-Loup Dabadie yhteistyössä Claude Néronin kanssa. Elokuvan on tuottanut Michelle de Broca. Yves Montand sai roolisuorituksestaan parhaan ulkomaalaisen miesnäyttelijän David di Donatello -palkinnon.

Juoni
-----

Rosalie (Romy Schneider) on hiljattain eronnut kaunis pariisilaisnainen, joka tapailee menestyvää liikemiestä Césaria (Yves Montand), joka on hienostumaton mutta hyväsydäminen. Eräänä päivänä Rosalien entinen poikaystävä, ujo graafikko David (Sami Frey) ilmaantuu maisemiin ja yrittää voittaa Rosalien takaisin.

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Yves Montand  | … |  César
  |
|  Romy Schneider  | … |  Rosalie
  |
|  Sami Frey  | … |  David
  |
|  Bernard Le Coq  | … |  Michel
  |
|  Eva Maria Meineke  | … |  Lucie Artigues
  |
|  Henri-Jacques Huet  | … |  Marcel
  |
|  Isabelle Huppert  | … |  Marité
  |
|  Gisela Hahn  | … |  Carla
  |
|  Betty Beckers  | … |  Madeleine
  |
|  Hervé Sand  | … |  Georges
  |
|  Jacques Dhery  | … |  Henri Harrieu
  |
|  Pippo Merisi  | … |  Albert
  |

 | 

|  |  |  |
| --- | --- | --- |
|  Carlo Nell  | … |  Jérôme
  |
|  Carole Lixon  | … |  Louise
  |
|  Dimitri Petricenko  | … |  Simon
  |
|  Céline Galland  | … |  Catherine
  |
|  Henri Coutet  | … |  herra Fantin
  |
|  Marcel Gassouk  | … |  Emile
  |
|  Martin Lartigue  | … |  Lorca
  |
|  Ermanno Casanova  | … |  Wilkinsen Junior
  |
|  Muriel Deloumeaux  | … |  Coline
  |
|  Umberto Orsini  | … |  Antoine
  |
|  Lucienne Legrand  | … |  Sylvia-täti
  |
|  Michel Piccoli  | … |  kertoja (ääni)
  |

 |

Tuotanto
--------

*Cesar ja Rosalien* käsikirjoitus laadittiin jo vuonna 1964, mutta kahdeksaan vuoteen tuottajat eivät kiinnostuneet siitä ennen Michelle de Brocaa. Roolituksen aikana Césarin rooliin harkittiin Vittorio Gassmania ja Davidin rooliin Gérard Depardieuta ennen Yves Montandin ja Sami Freyn palkkaamista. Catherine Deneuven oli alun perin tarkoitus näytellä Rosalien roolin, mutta Claude Sautet vaihtoi hänet Romy Schneideriin.

*Cesar ja Rosalie* kuvattiin Ranskassa, jossa sen kuvauspaikkoina olivat Pariisi, Beaugencyn kunta Loiretissa, Grenoblen kaupunki Isèressä, Noirmoutier-en-l’Îlen kunta Vendéessä, Garchesin kunta Hauts-de-Seinessä, Sèten kaupunki Hérault’ssa ja Épernayn kunta Marnessa.*lähde?* Elokuvan kuvauksia rasittivat Sautetin ja Montandin erimielisyydet. Elokuvan tuotantoyhtiöinä olivat ranskalainen Fildebroc Productions, italialainen Mega Films ja länsisaksalainen Paramount-Orion Filmproduktion.

Julkaisu
--------

*Cesar ja Rosalie* sai ensi-iltansa Ranskassa 11. lokakuuta 1972, Länsi-Saksassa 21. joulukuuta 1972, Italiassa vuoden 1973 aikana ja Suomessa 4. toukokuuta 1973.*lähde?* Elokuvan teatterilevittäjinä olivat Ranskassa, Länsi-Saksassa ja Suomessa Cinema International Corporation (CIC) sekä Italiassa Panta Cinematografica. Elokuva keräsi Ranskassa teatterikierroksensa aikana 2,5 miljoonaa katsojaa ja oli 11. katsotuin elokuva vuonna 1972. Elokuva oli vuonna 1973 Suomessa 183. katsotuin elokuva 9 577 hengen katsojamäärällään. *Cesar ja Rosalien* entisöity versio julkaistiin Ranskan elokuvateattereissa 24. joulukuuta 2014, jolloin sen teatterilevittäjänä oli Les Acacias.*lähde?*

*Cesar ja Rosalie* julkaistiin ensimmäisen kerran DVD:lle Ranskassa 17. lokakuuta 2001 ja blu-raylle 6. marraskuuta 2012. Elokuva julkaistiin DVD:lle Yhdysvalloissa 4. helmikuuta 2003 ja blu-raylle 27. marraskuuta 2012.

Lähteet
-------

1. 1 2 3 4 5 6 7 8 9 10 11 12  César et Rosalie *AlloCiné*. Viitattu 20.5.2017. (ranskaksi)
2. 1 2 3 4  *Cesar ja Rosalie* Elonetissä. Viitattu 20.5.2017
3. ↑  Premi e nomination È simpatico... ma gli romperei il muso *My Movies*. Viitattu 20.5.2017. (italiaksi)
4. 1 2  César et Rosalie (1972) Claude Sautet *Ciné-Ressources*. Viitattu 20.5.2017. (ranskaksi)
5. ↑  César et Rosalie *UniFrance*. Viitattu 20.5.2017. (ranskaksi)
6. ↑  César und Rosalie *Zelluloid*. Viitattu 20.5.2017. (saksaksi)[vanhentunut linkki]
7. ↑  César et Rosalie (E' simpatico, ma gli romperei il muso) (1973) Archivio del Cinema Italiano. Viitattu 20.5.2017. (italiaksi)
8. ↑  César et Rosalie *JP’s Box-Office*. Viitattu 20.5.2017. (ranskaksi)
9. ↑  Suomen katsotuimmat elokuvat vuonna 1973 *Elokuvauutiset*. Viitattu 20.5.2017.
10. ↑  Cesar & Rosalie (1972) *Allmovie*. Viitattu 20.5.2017. (englanniksi)

Aiheesta muualla
----------------

* *Cesar ja Rosalie* Internet Movie Databasessa. (englanniksi)